Košoj Korgonas

Košoj Korgonas (kirg. Кошой Коргон) – senovinės tvirtovės griuvėsiai Kirgizijoje, Naryno srityje, At Baši rajone, į vakarus nuo At Baši kaimo, greta Biškeko–Kašgaro plento. Iš pastato belikę plūkto molio sienų fragmentai. Pastatymo data nežinoma. Košoj Korgonas pavadintas kirgizų epo Manaso herojaus, batūro Košojaus vardu. Greta veikia muziejus. Toliau pietuose yra senovinis karavansarajus Taš Rabatas.